 Proza - : - Actul Vi de Paul Bogdan : - Actul Vi de Paul Bogdan"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > ingerul... (Poezie) > Concursuri... (Concurs) > Viata ca un... (Poezie) > in gluma,... (Poezie) > Turneul... (Articol) > Jurnal 1 ... (Personale) > Lupta ... (Poezie) > Cadere... (Poezie) > Glasuri ... (Poezie) > Concurs de... (Concurs) > Aproape... (Poezie) > iluzie de... (Poezie) > Poezia ... (Poezie) > inainte de... (Poezie) > Hrana ... (Poezie) > in... (Poezie) > Dumitru... (Articol) > Petitie... (Articol) > Nici prin... (Poezie) > Lansari de... (Articol) > Domnule... (Articol) > Nicolae... (Articol) > Arevahar ... (Proza) > Dincolo ... (Poezie) > iata ... (Poezie) > Pamant... (Articol) > Firi ... (Poezie) > Suedia... (Articol) > firi ... (Poezie) > Ana ... (Poezie) > Scrisoare... (Articol) > Arevahar ... (Proza) > Lohum... (Articol) > Ministerul... (Articol) > Raspunsul... (Comunitati) > Sa-l... (Comunitati) > Arevahar -... (Proza) > Declaratia... (Articol) > Cenaclul... (Comunitati) > Cenaclul... (Comunitati) > introspecti... (Poezie) > Cenaclul... (Comunitati) > Scrisoare... (Articol) > Actul Viii ... (Proza) > Cenaclul... (Comunitati) > Festivalul... (Comunitati) > Atelierele... (Comunitati) > Dialog ... (Poezie) > Apel pentru... (Comunitati) > Actul Vii ... (Proza) > Raftul la... (Personale) > Lansari de... (Articol) > Lansari de... (Comunitati) > Cenaclul... (Articol) > O... (Poezie) > Dubla... (Articol) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 189337 index.html' > Vizionari: 3574 > Actul Vi proza [ ] Suma intamplarilor - - - - - - - - - - - - - - - - - - - - - - - - - de Paul Bogdan [Paul Bogdan ] 2006-06-20 | | Personaje: - Eu, pe scena. - personajele, care vor interveni doar ca imagini pe parcursul desfasurarii actiunii. Numele lor se regasesc in text. Scena: initial este o scena reala, in fapt o improvizatie facuta din cuburi de lemn acoperite cu mocheta gri. Ne aflam in timpul cenaclului literar al site-ului www.agonia.ro. Scena se va schimba urmand cursul narativ textului. indicatiile acestor schimbari vor surveni pe parcurs. Lumina este o lumina naturala ce intra prin stanga, pe geamurile barului "Cafe Deko din incinta Teatrului National unde, cu sprijinul publicatiei sapte Seri si a Muzeului Literaturii Romane... Eu (sunt asezat pe scena, vorbind la microfon publicului ce tocmai ascultase primul si al treilea act al acestei carti. Actul al doilea il omisesem pentru a nu pune la incercare rabdarea audientei. Fapt penalizat ulterior, actul respectiv fiind considerat cel mai bun dintre cele trei. Desigur ca a existat si o voce care a presupus, nu lipsit de intuitie, ca am vrut prin prezentarea acelor doua acte sa-mi definitivez statutul marial, fapt care i-ar crea un confort ioanei ): As putea spune mult mai multe despre mine, in forma de jurnal sau confesiuni alambicate, de forma aparent dramatica, dar care, ca toate ideile bune, nici aceasta idee pe care mi-am inchipuit-o a fi materializata pe hartie asa cum s-a materializat pana acum nu va fi un succes garantat daca, spune criticul si amicul Lucian Chisu, nu voi incadra personajul ce sunt intr-o intriga ce ar putea lia intre ele aceste file si oferi cititorului satisfactia unei lecturi cat de cat logice si antrenante. Caut in viata mea acele episoade care ar putea conferi lecturii calitatile dorite de amicul meu, criticul. Nu am fost pe front. Nu am suferit idile legendare. Am o memorie selectiva care nu ma lasa sa revad cu claritate o anumita perioada din viata mea care ar putea face obiectul unei tesaturi literare ce ar putea imagina concret cele ce vor fi scrise de acum inainte. Cineva, nu mai stiu cine, spunea ca oricine poate scrie un roman inspirandu-se din rubrica "diverse" a oricarui cotidian. Termenul "diverse", inghesuit pe foile finale ale ziarelor, denota banalul iar in aceasta privinta pot spune ca excelez, viata mea nefiind altceva decat o insiruire de banalitati incepand cu nasterea si terminand, fireste, cu moartea pe care o banuiesc, impasibil, a fi apropiata. DiVERSE: intre anii 1988 si 1990 am fost sondor, podar si sef de sonda. (cineva trage perdelele ce acopera geamurile mari de sticla oprind astfel lumina naturala de ajunge pe scena. Se aprinde doar un reflector cu lumina galbuie, slaba ca lumina unui bec de 75W. Peretii ce marginesc scena se apropie unul de altul. Cuburile-scena, se transforma unul in frigiderul Fram pe care se afla un radio vechi cu lampi de unde se aude imperceptibil "Europa Libera"; altul se transforma in masa, altul in tata, altul in mama si tot asa pana apare ca imagine clara bucataria noastra. Este timpul cafelei de dimineata, ora sase. Eu continuu sa vorbesc cele ce vor urma din spatele usii bucatariei care poate fi foarte bine reprezentata de una dintre cortinele scenei. Pesoanele din bucatarie sunt statice, reprezinta doar idei, nu pot fi socotite personaje) As fi putut fi altcineva, un mic contopist intr-o institutie de provincie daca tata, cel care imi amintea mereu despre foametea ce a urmat razboiului, nu ar fi decretat la cafeaua de dimineata: lasa-l sa munceasca cu palma, poate-i vine mintea la cap! O fraza care a taiat orice tentativa a mamei de a-si folosi relatiile ce m-ar fi putut conserva departe de un "mediu degradant", de o ambianta in care "un copil atat de bun" si-ar fi putut rata viata inainte de a o incepe. Ceea ce nu a stiut tata niciodata este ca ii semanam foarte mult. Odata intrat in slujba statului, nu numai ca m-am adaptat perfect mediului dar, din cauza absentei unui sentiment de invidie fata de colegii de scoala care imi erau mereu adusi ca exemplu, am inceput pe zi ce trece sa ma identific cu cei care imi erau colegi de pana. incet, incet, ceea ce profetisem in anii copilariei prescolare se implinea. Deveneam lup pe cand alti prieteni ai mei erau ceea ce isi dorisera, doctori, piloti, profesori. (lumina se stinge brusc. Totul este invaluit in intuneric total. in timp ce vocea mea se aude, sunetul abia perceptibil al unor miscari de culise dau de inteles spectatorilor ca se pregateste scena urmatoare) A fi sondor nu este imposibil. Capatasem miscari precise din cauza automatismului cu care decurgeau operatiunile, executate la milimetru si secunda, coordonandu-se perfect cu celelalte miscari din jurul meu. Pana, clesti, vaselina anti-gripanta, pas, bucata, dricolar, elevator, bucati de metal care au capatat nume si traiectorie in constientul meu precum vectorii pierzaniei, dupa opinia mamei, care imi spala salopeta de noroi, cainandu-si ambitiile ucise una cate una. (Luminile se aprind brusc. Sunt foarte puternice. Peretii barului Cafe Deko nu mai exista. Totul se intampla intr-un spatiu restrans de sapte metri pe sapte ca suprafata si patruzeci si sase de metri ca inaltime. Cuburile s-au transformat in tot ceea ce poate inchipui o sonda F100. Publicul este aflat in spatele unui zid transparent, in aparenta siguranta. Personajele sunt descrise in text deci nu este nevoie de indicatii scenice pentru a le imagina portretistic. Ele sunt prezente fiecare la postul sau. Vorbesc continuu in timp ce pun pana la put, o scot, urc pe scari pana la pod, ma leg cu centura de siguranta. Toate aceste miscari nu impiedica discursul. Cele doua motoare ale sondei nu se vor auzi dar totul va trepida iar atmosfera va fi invadata din cand in cand de fumul de esapament. Franghii si cabluri metalice se vad peste tot, noroi de sonda si uleiuri umplu rampa. Din cand in cand, iese cineva si curata toata mizeria pentru a nu periclita viata personajelor si reprezentatia. Aceasta persoana este echipata cu salopeta si casca de protectie. Nu este un personaj, ci doar un accesoriu) Nu cred ca incepusem sa "ma complac in aceasta situatie disperata", cred ca iubeam ceea ce faceam. Echipa cu care lucram era formata din oameni simpli ale caror rationamente nu trebuiau decodate, ale caror actiuni nu necesitau interpretari alambicate, nu ascundeau intentii, oferind astfel celui ce se angrena in acest mecanism social comoditatea supravietuirii in afara unei jungle perverse pe care aveam sa o intalnesc mai tarziu in mediile elevate. Mesajele intre membrii grupului erau clare iar clasificarea ierarhica in grup se facea pe tacute avand ca factori forta fizica si inteligenta nativa. Agresivitatea avea si ea rolul ei in etichetarea unui personaj dar era suficient sa-ti arati coltii unei glume proaste pentru a exclude o alta tentativa de subjugare. "Fa aia sau ailalta", ordine venite din partea unora egali tie, erau singurele semne ca undeva exista o ordine stabilita tacit, pe principiile enuntate mai sus. imi amintesc ca o singura data am fost nevoit sa fiu agresiv cand mi-am infruntat maistrul, un tip ce ii fusese elev tatei si care simtea nevoia sa ma vada situat in teritoriul marcat de el. Acea confruntare m-a scutit pe mai departe de atacurile colegilor care m-au perceput ca pe un simpatic iar pe maistru ca pe un "cap de miel", porecla purtata de el si in ziua de astazi. Din dorinta de a dizolva anonimitatea care mi-a format caracterul intr-un timp anume am sa creionez portretele catorva personaje ale acelor timpuri. (fiecare personaj isi paraseste locul de munca in timpul descrierii pentru a veni in fata publicului, cu fata lipita de zidul transparent, turtindu-si fetele ca de un geam. Cativa dintre cei din public rad. Pana la sfarsitul pasajului care descrie fiecare personaj in parte nu se vor mai face indicatii scenice pentru a nu se cadea in penibil. ) Botezatu: Mecanic. Un tip de statura mijlocie, vesnic purtand pe cap o caciula de imitatie de blana, maro; plin de vaselina pe maini. in urma unei discutii despre puscariasi in care axiomasem ca cine intra in puscarie nu mai iese om, am aflat ca facuse puscarie. Minor fiind, intrase prin efractie in restaurantul gestionat de sora sa. Efractia fiind gestul unui pusti ametit de bautura care nu avea curajul de a se duce acasa, cautand adapost la sora-sa si care, obosit, adormise intr-un ungher. Reclamatia facuta de sora a doua zi dimineata a avut ca urmare condamnarea sa la un an de detentie, spre disperarea reclamantulei care ar fi preferat sa fi aflat dinainte cine este infractorul si sa fi penalizat infractiunea printr-o urecheala. Nesuportand regimul de incarcerare, Botezatu a evadat cutreierand luni bune orasele tarii imbracat in femeie. A cumulat inca doi ani la pedeapsa. Carpa care indeparta incontinuu vaselina de pe maini descoperea cele cinci puncte tatuate intre degetul mare si aratator, pe dosul palmei, sub forma cifrei cinci de pe zar. Singur intre patru pereti. Vreau sa asigur cu aceste ultime tuse de creion ca Botezatu era om. Marius: Mecanic de pompe. Prieten din copilarie, fiul felcerului din oras ce fusese un om plin de umor si bautor redutabil. Unii au spus ca a murit de ciroza, altii ca a fost ucis in bataie de catre securitate din cauza unor bancuri politice. Marius era mic si rau, glumet ca taica-sau. Casatorit la "unguri", in satele de pe valea Slanicului, devenit astfel "sogor", asa cum aveam sa devin si eu nu dupa mult timp. Era ca si mine, un fiu al intelectualitatii targocnene care-si tradase conditia. Cu el fusesem in excursii la mare si la munte in vremurile in care eram "ciresari" si in care amandoi concuram pentru personalitatea lui "Tic". Dan: Ajutor de sef de sonda. Un ins de 1,90. Glumet si el ca oricare alt moldovean. Avea o fata si-si dorea un baiat. Dupa o noua sarcina purtata cu speranta de nevasta-sa, timp in care el dadea de baut in cinstea baiatului ce se va naste, Dan a venit suparat la serviciu. Nascuse femeia. Gemeni. Doua fete. Dupa o betie de pomina a inceput sa rada fericit: ce credeti, ba! Orice prost poate sa faca doua fete?! Am auzit ca are patru copii, ultimul este baiat. Pipas: in varsta, stafidit, scurt de statura. Pentru a rezista grupului facea pe prostul. Un clovn rural, personalitate des intalnita in lumea satului, despre care nu stii cand este prost sau cand mimeaza prostia. Nu avea dinti in gura "din cauza ca femeia ii daduse sa bea fiertura de cuie". Mereu inselat de femeile cu care se lauda ca traieste. Trist om. Talaban: Podar. Fostul smecheras al orasului. inalt si adus de spate. Albul ochilor devenea fosforescent la bautura. Nu-l mai tin minte sa fi vorbit vreodata normal intotdeauna preferand sa vorbeasca pitigaindu-si vocea, aducand mainile in fata ca un hamster. Era casatorit cu o "femeie multa", frumoasa la vremea ei cu toate ca nu avea mai mult de douazeci-douazecisi trei de ani. Locuia la C-uri, blocuri sordide. Oameni saraci, cu bucurii marunte. Nicu: Mecanic. A facut armata la Garda Nationala. Bun povestitor. Fugise de acasa in adolescenta pentru a trai in Delta. Vindea rate salbatice, pulpe de lebada si ciuperci de camp albite cu sare de lamaie restaurantelor din Constanta si Tulcea pe post de champignion. Un tip placut la trezie, feroce la bautura. Actiunile sale agresive puteau demara in timp ce inca radea de o gluma. Blondule!: sef de sonda. Un ins trivial. O forta fantastica intr-un trup noduros. Parul si ochii albastri il faceau sa se creada frumos. Cand se pieptana in oglinda ceilalti ii strigau: "Cine sunt eu in fata mea?!". Gusatu’: Sondor. Un pusti din aceeasi generatie cu mine. Ascultator. tiganos. Mergea de parca avea suspensii si, dupa schimb, se aranja cu gel de par. Era din Dofteana, un sat a carui ape sunt lipsite de iod, de unde si porecla. Cap de miel: Maistru. incet in miscari. Mandru de porecla sa pe care o atribuia si altilor prin apelative. Nu se amesteca cu noi, petrecandu-si timpul doar in biroul maistrilor, o baraca de carton de unde se auzea mereu radioul. Fata de cur: inginer. Gras si aproape chel, pletos in locurile unde calvitia nu-si revendicase spatiul vital. O intrupare a zicalei: parul destept paraseste capul prost. Un inginer sters si incapabil. Venea in sonda doar ca sa se balbaie si primea lectii usturatoare despre meserie de la subalternii cu experienta. Casca alba: inginer sef. Tacut si sobru. Nu a mai venit in sonda dupa ce m-a vazut coborand de la pod nu pe scari, ci pe carligul macaralei. (totul dispare dintr-o data. Scena este iarasi aceea de la cafe Deko. Lumina ramane la fel de puternica. Zidul transparent dintr public si mine se sparge. Continuu sa vorbesc publicului la microfon) Acestia sunt oamenii cu care am muncit doi ani de zile in slujba statului, la sondele de sare ale intreprinderii Miniere "Salina" din Targu Ocna. Oameni impreuna cu care am asudat, oameni cu care am invatat sa pacalesc viata trista a omului simplu si sa insel rigorile muncii socialiste. Oameni care se intalnesc pretutindeni in tara, care luati ca unitati distincte erau un nimeni inainte de 1989 si care acum sunt un nimic, care traiesc doar in comunitati sociale restranse, coagulati ca grup pe o intindere ce masoara doua brate intinse. Viata lor nu s-a schimbat cu nimic si nici nu se va schimba timp de generatii. Sfarsitul actului Vi | index 'pageview'); 